b'\n_START_ARTICLE_\nAilyn\n_START_SECTION_\nEls seus inicis\n_START_PARAGRAPH_\nEl talent musical de l\'Ailyn, el va descobrir la seva mare, en veure que la seva filla era capa\xc3\xa7 de tocar en un teclat totes les can\xc3\xa7ons que escoltava nom\xc3\xa9s d\'orella amb tan sols dos anys. Havia heretat, doncs, el talent musical de gaireb\xc3\xa9 tota la seva fam\xc3\xadlia materna. La seva traject\xc3\xb2ria musical va comen\xc3\xa7ar als 11 anys a l\'escola: a la classe d\'angl\xc3\xa8s, un professor va posar una can\xc3\xa7\xc3\xb3 de Mariah Carey i, un cop a casa, l\'Ailyn va comen\xc3\xa7ar a cantar-la; va ser llavors quan la seva fam\xc3\xadlia es va adonar del talent que tenia com a cantant. Als 15 anys es va matricular a l\'Escuela Alb\xc3\xa9niz, d\'Esplugues, per estudiar solfeig i cant cl\xc3\xa0ssic._NEWLINE_El seu debut professional va tenir lloc l\'any 2002 a Cornell\xc3\xa0 de Llobregat, durant la desfilada de moda que cada any s\'hi celebra per tal de recaptar fons per als malalts d\'Alzheimer. D\'aleshores en\xc3\xa7\xc3\xa0 cada any hi ha col\xc2\xb7laborat amb les seves can\xc3\xa7ons.\n_START_SECTION_\nCharm\n_START_PARAGRAPH_\nEl seu primer contracte discogr\xc3\xa0fic va ser com a component del grup femen\xc3\xad Charm, per\xc3\xb2 va abandonar el grup per a comen\xc3\xa7ar una carrera en solitari.\n_START_SECTION_\nAilyn\n_START_PARAGRAPH_\nL\'Ailyn va seguir la seva carrera en solitari, enregistrant for\xc3\xa7a temes en solitari i participant en nombrosos concursos: el setembre del 2005 va participar en el Festival Internacional de M\xc3\xbasica Pop "Canzioni dal Mondo" com a representant d\'Espanya i va arribar a ser un dels deu finalistes, i el mes d\'octubre se li va concedir la "Tabaiba de Plata" a la millor interpretaci\xc3\xb3 en la cinquena edici\xc3\xb3 del "Festival Internacional de la Canci\xc3\xb3n de las Islas Canarias"._NEWLINE_Amb la can\xc3\xa7\xc3\xb3 "Siente la vida", de ritmes llatins i estiuencs, l\'Ailyn va reapar\xc3\xa8ixer com a proposta per representar Eurovisi\xc3\xb3. El novembre del 2006, va ser guardonada amb la "Tabaiba d\'Or" del festival de la can\xc3\xa7\xc3\xb3 de les Illes Can\xc3\xa0ries gr\xc3\xa0cies a la can\xc3\xa7\xc3\xb3 "Puedo sentir".\n_START_SECTION_\nFactor X\n_START_PARAGRAPH_\nL\'Ailyn va ser escollida com a participant en el programa musical de Cuatro "Factor X". En va ser expulsada a la quarta gala.\n_START_SECTION_\nSirenia\n_START_PARAGRAPH_\nL\'abril de 2008 es va fer p\xc3\xbablica la not\xc3\xadcia que l\'Ailyn va entrar a formar part del grup de metal g\xc3\xb2tic Sirenia, de Noruega. El seu 1r \xc3\xa0lbum com a vocalista de la banda, The 13 Floor, va sortir a la venda el 23 gener del 2009. El 1r senzill del grup ha estat The path to decay.'